by admin
सेंसर बोर्ड का चलते भोजपुरी हृदय सम्राट मनोज तिवारी के फिल्म ‘अंधा कानून’ सगरी तइयारियन का बावजूद पिछला हफ्ता रिलीज ना हो पावल. अब एकरा के ईद पर रिलीज कइल जाई.
जुल्म आ जुर्रत का खि़लाफ जज़्बा से लड़त मनोज तिवारी के जबरदस्त एक्शन एह फिल्म में नजर आई. एह फिल्म के निर्माता बाबू भाई त्यागी के स्पेशल इफेक्ट के जादूगर मानल जाला. ‘अंधा कानून’ के सिनेविस्टा जइसन जानलमानल कंपनी प्रस्तुत करत बिया त मुंबई में नम्बर वन वितरक प्रदीप भईया ईद पर रिलीज करत बाड़ें.
निर्देशक हउवें इसरार अहमद के एह फिल्म में पहिला बेर मनोज तिवारी संगे दू गो नायिका बाड़ी. सेक्सी बाला रानी चटर्जी आ भोजपुरी ड्रीम गर्ल रिंकू घोष. साथी कलाकारन में शमीम खान, रानी चटर्जी, उमेश सिंह, संतोष श्रीवास्तव, सी.पी. भट्ट, नागेश मिश्रा, एहसान खान, अली खान, इरफान खान, जय प्रकाश, लईक खान अउर अवधेश मिश्रा के नाम बा. आईटम गर्ल सीमा सिंह आ खुशी गुप्ता पर दिलकश आईटम गीत बा. लेखक मोहम्मद सलीम, छायांकन एस. प्यारे, संगीतकार वैष्णवदेवा, गीतकार नजहर मेहरसबी आ तौफीक पल्लवी.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
No Comments »
by admin
सागर फिल्म्स कम्बाईन के बैनर तले बनल भोजपुरी फिल्म ‘शनिबाबा रखिहऽ लाज हमार’ जल्दिए रिलीज होखे वाली बा. एकर निर्माता महेश जी. थांटीकोण्डा अउर अर्जुन जी. थांटीकोण्डा आ निर्देशक जेड सुरेश शंकर हउवें. आजु हमनी के देश के गिनती आगा बढ़त देशन में होखेला बाकिर एहके बावजूद हमनी का अंधविश्वास के जाल में जकड़ल बानी जा. ई फिलिम ओही अंधविश्वास के देखावत बिया.
एह फिल्म के नायिका के जनम शनिचर का दिने होखत बा आ ओकर महतारी मत जात बाड़ी त लोग ओकरा के अपशगुनी माने लागत बा. बड़ भइला पर शादी के चार बरीस बितलो पर ओकरा बच्चा नइखे होखत त ओकर सास ओकरा के अपशगुनी कह के घर से नकाल देत बिया. हर तरफ से ठोकल ठेठावल नायिका तब भगवान शनिबाबा के शरण में चल जात बिया. शनि बाबा के आराधना से ओकर सगरी दुख बिला जात बा.
एह पारिवारिक फिलिम में आइटम क्वीन सीमा सिंह पर फिल्मावल आइटम सांग में फूहड़पन तनिको नइखे. कहानी के डिमांड पर एह आइटम सांग के राखल गइल बा.
गीतकार अशोक घायल, फणीन्द्र राव अउर सुमित कुमार श्रीवास्तव, संगीतकार अशोक घायल, नृत्य निर्देशक कानू मुखर्जी, एक्शन मास्टर पी. जब्बार, कैमरामैन नीतू इकबाल, संकलनकर्ता विजय गेंगले आ साउण्ड रिकार्डिस्ट नाटू भाई. कहानी लेखक जेड सुरेश शंकर, पटकथा लेखक प्रभाकर झा अउर मनोज गुप्ता, आ संवाद लेखक अंजनी श्रीवास्तव हउवें.
कलाकारन में अजीत आनंद, कल्पना शाह, अभिषेक चड्ढा, ललितेश झा, गिरीश शर्मा, नीलिमा सिंह, संगीता वर्धन, पुष्पराज सिंह, सोनू राजा, संजय वर्मा, पंकज मेहता, मास्टर आदित्य, बेबी वैष्णवी आ बेबी करुण्याश्री के खास भूमिका बा आ पंकज केसरी अउर सुदीप पाण्डे मेहमान भूमिका में नज़र अइहें.
(समरजीत के रपट)
Categories: फिल्म |
No Comments »
by admin
डी.एस. फिल्म इंटरटेनमेंट के बैनर तले बने जात भोजपुरी फिल्म ‘घुस के मारब’ के भव्य म्यूजिकल लांचिंग पिछला दिने वीरा देसाई (मुंबई) के एम्पायर स्टूडियो में मशहूर गायक उदित नारायण के गावल टाईटल गीत रिकार्ड कर के कइल गइल. संगीतकार परिवेश-दर्पण, गीतकार राना सिंह आ निर्देशक जितेन्द्र सुमन हउवें. जितेन्द्र सुमन एह फिल्म के संवादो लिखले बाड़ें. कहानी पटकथा शिवम तिवारी के लिखल ह जे एकर नायको बाड़न आ एहसे पहिले ‘फौजी’ जइसन बहुचर्चित फिलिम में काम कर चुकल बाड़ें.
घुस के मारब फिलिम में शिवम पुलिस इन्स्पेक्टर बनल बाड़ें जे अपराधियन का खिलाफ आवाज़ उठावत बा. फिलिम पूरा तरह से एक्शन फिल्म होखी जवना के शूटिंग सितम्बर से बनारस आ गाजीपुर में करावल जाई.
म्यूजिकल लांचिंग के मौका पर गाजीपुर के पूर्व बसपा विधायक डा. राजकुमार सिंह गौतम, विनोद गुप्ता, अरुण बाली, राहुल तिवारी, डॉ. राजेन्द्र कुमार, संदीप तिवारी, अजय पाल सिंह, अमर देवगड़े, राजेश सिंह, के. रामजी, संजय शर्मा वगैरह गणमान्य लोग मौजूद रहल.
(समरजीत के रपट)
Categories: इण्डस्ट्री न्यूज, गीत संगीत, फिल्म |
No Comments »
by admin
अनिता देवी, जी.जी.एम. पिक्चर्स अउर जी.जे. फिल्मस् इंटरनेशनल प्रस्तुति आ आर.जी. प्रोडक्शन के बैनर तले बनल भोजपुरी के पहिलका फैन्टैसी फिल्म ‘नन्दू निकम्मा’ जल्दिए रिलीज होखे वाली बा.
एह कहानी में एगो मछुआरा परिवार के एकलौता बेटा नन्दू बा जे एकदमे निकम्मा बा. संजोग से गाँव के मास्टर के बेटी राधा ओकरा से प्यार करे लागत बिया बाकिर ओकरा बुझात नइखे कि ऊ एह निकम्मा से काहे प्यार कर बइठल. एक दिन दुनु के बाप एह ‘प्यार’ के रंगे हाथ पकड़ लेत बाड़ें. एकरा बाद राधा के ओकरा चाचा किहाँ आगे के पढ़ाई ला भेज दिहल जाता. दोसरा तरफ नन्दू के बाप ओकरा से आजीज आके घर से निकाल देता. भूखे भटकत नन्दू के भेंट यमराज से होखत बा आ एगो अजीबोगरीब वरदान पाके नन्दू शहर के मशहूर डॉक्टर बन जा ता. राधा शहर में रिपोर्टर बन के आवत बाड़ी. ओह चैनल के मालिक मुकुन्दराय राधा के डॉ॰ नन्दकिशोर के इन्टरव्यू लेबे भेजत बाड़ें. अब एहिजा दुनु के प्यार मिल जात बा. ओने मुकुन्दराय चैनल के एगो दोसरा रिपोर्टर सलोनी से प्यार के खेल चले लागत बा. एने मिलल वरदान वापस ले लिहल जात बा आ डॉ॰ नन्दकिशोर फेर उहे नन्दूआ बन जाता. ओकर कम्पाउन्डरे ओकर सगरी दौलत ले के भाग जात बा. राधा आ नन्द किशोर के रिश्ता टूट जाता. मुकुन्द राय फेर राधा के सहायता करे लागत बाड़ें जवना से सलोनी राधा से जरे लागत बिया. फेर का होत बा ई सब जाने खातिर त फिलिम देखे के पड़ी.
निर्माता प्रकाश रंजन राकेश गुप्ता, कथा-पटकथा आ निर्देशक ब्रज भूषण, सह निर्माता बी0 प्रसाद बाड़ें. मुख्य कलाकारन में तुलो बिरेन्द्र, प्रतिभा पाण्डेय, राकेश गुप्ता, रितिका सिंह, उत्तम झा, अरूण सिंह, सुबन्ती बनर्जी, रूपा सिंह, पिंकू श्रीवास्तव, अरूणा सिंह, डॉल्फिन दूबे वगैरह के नाम शामिल बा.
(रंजन सिन्हा के रपट)
Categories: इण्डस्ट्री न्यूज, फिल्म |
No Comments »
ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva awa_Deva kas_Deva eng_Latn ces_Latn bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn